Dream Daddy: A Dad Dating Simulator

Dream Daddy: A Dad Dating Simulator er et visuell roman-spill utgitt 20. juli 2017 for Windows og macOS, og senere 22. september 2017 for Linux. Spillet ble utviklet og utgitt av Game Grumps og skrevet av Vernon Shaw og Leighton Gray. Den utvidede Dadrector's Cut ble utgitt for PlayStation 4, sammen med en oppdatering av PC-versjonen, 30. oktober 2018. Spillet ble utgitt for Nintendo Switch 2. juli 2019.

Spillopplevelse 
Dream Daddy er en interaktiv, visuell roman hvor spilleren kan velge mellom syv forskjellige single fedre som de kan ha forhold med. Inkludert i spillet er de minispill, flere slutter og stemmeskuespill av medlemmer av YouTube-showet Game Grumps. Spilleren har muligheten til å egendefinere sin spillerfigurs utseende.

Handling 
Spillet følger en alenefar som nettopp har flyttet til et nytt hus i Maple Bay med hans datter, Amanda. I ended av blindgaten hvor de bor er de fleste fadrene single, og spilleren har muligheten å ha en romanse med dem. Romansemulighetene er:
 Mat Sella, en lettvint musiker og eier av en kaffesjappe.
 Craig Cahn, en treningsnarkoman og protagonistens tidligere romkamerat på college.
 Hugo Vega, en ordentlig bokorm og Amandas engelsklærer i high school.
 Brian Harding, en vennlig men konkurransedyktig mann som ofte skryter av datterens prestasjoner.
 Damien Bloodmarch, en goth-kledd far fascinert av viktoriansk mote og estetikk.
 Robert Small, en tøff, mystisk og drikkende ensom ulv.
 Joseph Christiansen, ungdomsministeren ved den lokale kirken og den eneste faren som er gift.

Utvikling 
Vernon Shaw, medskaperen og medforfatteren av Dream Daddy, møtte Game Grumps-gruppa mens han arbeidet som talentmanager for Maker Studios. Maker Studios var nettverket Game Grumps tilhørte fra juni 2013 til januar 2016. Idéen for spillet kom som en vits som Vernon og medskaper Leighton Gray hadde om fedre som besøker Disneyland, og inspirasjonen for å lage en «daddy dating simulator» kom fra den visuelle romanen Hatoful Boyfriend, hvor man dater duer. Utviklingen av Dream Daddy startet etter et spillforslag fra Shaw til Arin Hanson, noe som Hanson godkjente med en gang. Direktøren Tyler Hutchinson og fortellingsdesigneren Jory Griffis ble hyrt inn ved høsten 2016. Den opprinnelige planen for spillet var å ha utviklingen ferdig innen ni måneder, for å slippe spillet ut ved amerikansk farsdag i 2017, men det endte opp med å bli for vanskelig. Dream Daddy var kunngjort 18. juni 2017 med en 45 sekunder lang trailer som ble lastet opp på den alternative Game Grumps-kanalen, GrumpOut. Det ble kunngjort 14. juli 2017 at spillets utgivelse ble utsatt på grunn av noen bugs som ble funnet i siste liten, og at det ikke kom til å bli utgitt ved den opprinnelige utgivelsesdatoen 13. juli 2017. Det ble gitt en ny utgivelsesdato, 19. juli 2017, men ble endelig utgitt 20. juli 2017 etter enda en utsettelse. En Dadrector's Cut (engelsk ordspill på director's cut), som inneholder flere sideoppdrag og minispill, ble utgitt for PlayStation 4 og som en gratis oppdatering for PC-versjonen 30. oktober 2018.

Hutchinson og Griffis tenkte opprinnelig at spillet var for lineært, og ba Vernon og Leighton om å se på et videospill fra 1994, Tokimeki Memorial, for inspirasjon for et systemdrevet «dating sim»-spill. Etter at systembaserte spillmekanismer ble implementert, så spilte ikke spilleren kun for fedrenes kjærlighet, men også for å spille til et punkt hvor de kunne være «kule» og «smarte» nok for fedrenes kjærlighet. Fortellingens grener ble mer karakterdrevne og logikkbaserte når utviklingen fortsatte. Den totale mengden ord i spillet var rundt  når spillet var ferdig utviklet.

En filosofi anvendt av Vernon Shaw mens spillet var i utvikling var «ærlighet kledd i kynisme», som betydde at spilleren ville spille spillet på grunn av intrigen om homofile fedre, men avslutte spillet med livsleksjoner om det å være far, og forhold.

Mottakelse 
Kritikerrespons til spillet var «blandet eller gjennomsnittlig», i følge omtalesamlernettstedet Metacritic. Spillets manus var rost av media, som Wired UK og PC Gamer. Kritikere bemerket at spillet gjør en bra jobb med å gå fra komikk til seriøse deler, med blant andre Simone de Rochefort ved Polygon som sa «mens det er merkverdig og muligens overraskende at Dream Daddy håndterer seriøse plott ordentlig – spesielt om alt du har sett er spillets reklame – burde ingen være sjokkert over at det også er hersens vittig.»

Representasjonen av LHBT-personer i spillet ble møtt med generelt positive tilbakemeldingen. Matt Kamen ved Wired UK hedret at spillet ikke brukte stereotyper om homofile. Elise Favis ved Game Informer sa om det at spillet ikke referer til figurenes identiteter, «datebare figurer snakker aldri om seksuelle identiteter, som kan virke snålt til tider, men det er også passende; siden Dream Daddy er mer om å oppfylle fantasier enn å speile virkeligheten, fikk jeg følelsen at denne verdenen ikke har disse sosiale problemene.» Hannah Dwan ved PC Gamer sa at spillet burde ha inkludert kommentarer på hvor vanskelig det er for skeive personer å finne forhold i samfunnet. Spillets system for å bestemme hvilken kjønnsidentitet og legning spillerfiguren har, ble hyllet av Wired UK.

Priser 
Spillet ble nominert for «beste visuelle roman» ved PC Gamers 2017 Game of the Year Awards, og «beste eventyrspill» ved IGN sin Best of 2017 Awards-utdeling. Spillet kom på andreplass for både «beste nye figur» (Damien Bloodmarch), «beste figurbesetning», samt «årets spill» ved Giant Bomb sin Game of the Year Awards 2017-utdeling. Spillet ble tildelt en pris for «største overraskelse» ved Game Informers 2017 Adventure Game of the Year Awards.

Referanser

Eksterne lenker 
 

Windows-spill
Videospill utviklet i USA
PlayStation 4-spill
Nintendo Switch-spill
MacOS-spill
Linux-spill
LHBT-relaterte videospill
Videospill fra 2017
Visuelle romaner